โบรกฯ ชี้ SET ผันผวนสูง! แนะทยอยเก็บหุ้นพื้นฐานดี เน้นกลุ่ม “Domestic Play”
โบรกฯ ชี้ SET ผันผวนสูง! แนะทยอยเก็บหุ้นพื้นฐานดี เน้นกลุ่ม "Domestic Play"
โบรกฯ ชี้ SET ผันผวนสูง! แนะทยอยเก็บหุ้นพื้นฐานดี เน้นกลุ่ม "Domestic Play"
19 มิ.ย. 2563

บล.ฟินันเซีย ไซรัส ระบุในบทวิเคราะห์ (19 มิ.ย.63) คาดว่า SET Index จะยังแกว่งตัว Sideways สร้างฐานในกรอบ 1,360-1,385 จุด โดยยังขาดปัจจัยกระตุ้นใหม่หลังปรับตัวขึ้นตลอดช่วง 2-3 เดือนที่ผ่านมารับความคาดหวังเชิงบวกเรื่อง Reopen Economy และส่งผลบวกต่อการฟื้นตัวของเศรษฐกิจไปค่อนข้างมาก
ล่าสุดวานนี้ตัวเลขผู้ขอรับสวัสดิการว่างงานรายสัปดาห์ของสหรัฐฯอยู่ที่ 1.5 ล้านคนมากกว่าที่ตลาดคาดและลดลงเพียงเล็กน้อยจากสัปดาห์ก่อนหน้า ปัจจัยสำคัญที่ต้องติดตามระยะนี้คือการระบาดของ COVID-19 ระลอกที่ 2 ควบคู่ไปกับมาตรการกระตุ้นเศรษฐกิจทั้งนโยบายการเงินและการคลังทั่วโลก (ล่าสุด BoE เพิ่มวงเงิน QE อีก 1 แสนล้านปอนด์) ในไทย กนง.จะประชุมสัปดาห์หน้า
ทั้งนี้ประเมินการเคลื่อนไหวของตลาดจะค่อนข้างผันผวนระยะนี้ โดยจังหวะพักตัวลงของ SET Index บริเวณ 1,330-1,350 จุด+/- ซึ่งเทียบเท่า 2021PER ราว 15.7 เท่าและ Earning Yield Gap ราว 5% เป็นจังหวะในการทยอยสะสมหุ้นพื้นฐาน โดยเน้นกลุ่ม Domestic Play เป็นหลัก เช่น อาหารและเครื่องดื่ม การแพทย์ โรงไฟฟ้า สื่อสารฯ เป็นต้น
กลยุทธ์ : พอร์ตหลักเน้นลงทุนหุ้น Domestic Play//ทยอยสะสมหุ้นพื้นฐานกลับบริเวณ 1,330-1,350+/-
หุ้นเด่นเดือน มิ.ย. :  ADVANC, BDMS, CPF, STEC, TVO